  Алёна Григорьева 1-тӥ тулыспалэ Удмуртилэн тӧроез Александр Соловьев Муское вуиз. Отын со Калашниковлэн 100 ар тырмонэзлы сӥзем ужрадъёслы дасяськон сярысь кенешоз, ивортэ элькун кивалтэтлэн но тӧролэн пресс-службаез. «Мускоын Соловьев Президентлэн администрациеныз кивалтӥсеныз Сергей Ивановен пумиськоз, соос Михаил Калашниковлэн вуоно юбилеез сярысь вераськозы. Ивановлэн воштӥсеныз Антон Вайноен Соловьев кенешоз Кам шур вамен выжез усьтон ужрад сярысь, отчы кун кивалтэтысь тӧроос вуыны быгатозы», - гожтэ пресс-служба. Тодэ вайытом, Кам вамен выжез усьтозы 2016-тӥ арын куарусёнэ.  